บิ๊กล็อตปริศนา NOBLE โผล่อีกระลอกกว่า 1.5 พันลบ. พบยังไร้คนเคลม! ล่าสุดตลท.แขวนป้าย “H”
บิ๊กล็อตปริศนา NOBLE โผล่อีกระลอกกว่า 1.5 พันลบ. พบยังไร้คนเคลม! ล่าสุดตลท.แขวนป้าย “H”
บิ๊กล็อตปริศนา NOBLE โผล่อีกระลอกกว่า 1.5 พันลบ. พบยังไร้คนเคลม! ล่าสุดตลท.แขวนป้าย “H”
25 เม.ย. 2562

ผู้สื่อข่าวรายงานว่า เช้าวันนี้ (25 มี.ค.) พบรายการบิ๊กล็อตหุ้น NOBLE ทั้งหมด 3 รายการ จำนวน 120,883,344 หุ้น มูลค่าซื้อขาย 1,576.32 ล้านบาท ซื้อขายในราคาเฉลี่ยหุ้นละ 13.04 บาท
ขณะที่ราคาหุ้น NOBLE ล่าสุดปิดตลาดภาคเช้าอยู่ที่ 16 บาท ลดลง 0.10 บาท (-0.62%) มูลค่าซื้อขายทั้งสิ้น 1,579.06 ล้านบาท โดยเปิดตลาดที่ 15.90 บาท ราคาขึ้นสูงสุด 16.10 บาท และราคาลงต่ำสุด 15.80 บาท
อนึ่งก่อนหน้านี้มีรายการบิ๊กล็อตหุ้น NOBLE ทั้งหมด 8 รายการ จำนวน 70,459,599 ล้านหุ้น มูลค่าซื้อขาย 918.79 ล้านบาท เทรดในราคาเฉลี่ยหุ้นละ 13.04 บาท หากรวมรายการบิ๊กล็อตหุ้น NOBLE เช้านี้จะเป็นการทำรายการรวมทั้งสิ้น 191.34 ล้านหุ้น คิดเป็น 41.92% ของทุนชำระแล้วที่มี 456.47 ล้านหุ้น มูลค่าที่ตราไว้หุ้นละ 3.00 บาท
สำหรับผู้ถือหุ้นรายใหญ่ 5 อันดับแรกล่าสุดเมื่อ 29 มี.ค.62 ประกอบด้วย
(ภาพรวมข้อมูลผู้ถือหุ้น ณ วันที่ 29/03/2562)
ด้านบทวิเคราะห์จาก บล.ดีบีเอส วิคเคอร์ส ระบุว่า ผลกระทบจากการทำรายการบิ๊กล็อตหุ้น NOBLE นั้น ยังต้องติดตามว่าจะมีข่าวอะไรเกิดขึ้นเกี่ยวกับการซื้อกิจการ (M&amp;A) หรือไม่ วานนี้ปิดตลาดฯปรับขึ้นถึง 11% ที่ 16.10 บาท และก่อนหน้านี้ได้ surprise ด้วยการประกาศเงินปันผลสูงมากถึง 6.90 บาท ซึ่งจ่ายไปแล้ว ณ 22 มี.ค.62
ทั้งนี้ บริษัทมี Trailing P/E ที่ราคาปิดวานนี้เป็น 7.5 เท่า และ P/BV ที่ 0.92 เท่า จากมูลค่าทางบัญชีปลายปี 61 ที่ 17.41 บาท ยังสูงกว่าราคาปิดอยู่ 8.1% ส่วนผลการดำเนินงานในรอบปี 61 กำไรสุทธิเป็น 987 ล้านบาท ลดลงถึง 52% จากปีก่อน